Казанда «Ислам-online» Бөтенроссия конференциясе үткәрелә

	4 апрельдә Казанда «Ислам-online» Бөтенроссия конференциясе үткәрелә. Әлеге чара мөселман журналистларын традицион ислам кыйммәтләрен дәгъватлауда берләштерү максатыннан үткәрелә. «Ислам-online» конференциясен Татарстан мөсеманнары Диния нәзарәте оештыра. Чара узганнан соң оештыру комитеты конференциядә яңгыраган чыгышлардан җыентык нәшер итәчәк.	 Конференция кысаларында түбәндәге мәсьәләләрне карау көтелә:

- мөселман массакүләм мәгълүмат чаралары вәкилләрен берләштерү, алар арасында тәҗрибә уртаклашу, хезмәттәшлек итүне җайга салу;

- Мөселман журналистлары кодексын раслау;

- Россиядә Исламның чынбарлыктагы торышын күзаллау, шулай ук Россия гражданнарының мөселманнар өммәтенә уңай мөнәсәбәтен формалаштыру;

- Мөселманнар арасында радикаль карашлар таралуны туктату максатыннан мөселман массакүләм мәгълүмат чараларында мәгълүмат тәкъдим итү ысулларын эшләү;

- Мөселман массакүләм мәгълүмат чаралары сыйфатын күтәрү һәм аны гомуми медиакиңлектә аерым юнәлеш буларак карау;

- Электрон мөселман массакүләм мәгълүмат чаралары ассоциациясен булдыру.

Чара Петербург урамы, беренче йортта урнашкан “Гранд-Отель» кунакханәсенең конференцияләр залында үткәрелә. Башлану вакыты: сәгать 9:30 да. Катнашучыларны теркәү – 8.30да.  

Татарстан Диния Нәзарәте

	№   | 02.04.2013	


